b'\n_START_ARTICLE_\nGUM\n_START_PARAGRAPH_\nGUM, Gosudarstvennij Universalnij Magazin, (russisk \xd0\x93\xd0\xa3\xd0\x9c, \xd0\x93\xd0\xbe\xd1\x81\xd1\x83\xd0\xb4\xd0\xb0\xd1\x80\xd1\x81\xd1\x82\xd0\xb2\xd0\xb5\xd0\xbd\xd0\xbd\xd1\x8b\xd0\xb9 \xd0\xa3\xd0\xbd\xd0\xb8\xd0\xb2\xd0\xb5\xd1\x80\xd1\x81\xd0\xb0\xd0\xbb\xd1\x8c\xd0\xbd\xd1\x8b\xd0\xb9 \xd0\x9c\xd0\xb0\xd0\xb3\xd0\xb0\xd0\xb7\xd0\xb8\xd0\xbd, dansk "statsligt varehus") er den almindelige navn p\xc3\xa5 et stort varehus eller stormagasin i mange russiske byer. Det mest ber\xc3\xb8mte GUM ligger ved Den R\xc3\xb8de Plads i Moskva. F\xc3\xb8r 1920\'erne var varehuset kendt under navnet De H\xc3\xb8jere Handelsr\xc3\xa6kker.\n_START_SECTION_\nGUM i Moskva\n_START_PARAGRAPH_\nDet har v\xc3\xa6ret handel p\xc3\xa5 denne plads siden 1600-tallet. Den nuv\xc3\xa6rende bygning blev opf\xc3\xb8rt mellem 1890 og 1893 af Alexander Pomerantsev og Vladimir Sjuchov, og erstattede en tidligere bygning fra begyndelsen af 1800-tallet._NEWLINE_Efter den russiske revolution i 1917 blev virksomheden, som p\xc3\xa5 dette tidspunkt omfattede cirka 1200 butikker, nationaliseret._NEWLINE_Fra 1928 blev lokalerne anvendt som kontorlokaler af en komite med ansvaret for Stalins f\xc3\xb8rste fem\xc3\xa5rsplan. I 1932 l\xc3\xa5 Stalins hustru Nadezjda p\xc3\xa5 lit-de-parade i bygningen efter sit selvmord._NEWLINE_I 1953 gennemgik bygningen en omfattende renovering og varehusvirksomheden genopstod. Ved Sovjetunionens kollaps blev GUM privatiseret og ejerskabet overgik til varehusk\xc3\xa6den Perekryostok. Siden maj 2005 har halvdelen af varehuset v\xc3\xa6ret ejet af firmaet Bosco di Ciliegi.\n_START_SECTION_\nTsUM\n_START_PARAGRAPH_\nI Moskva, n\xc3\xa6r Bolshoi-teatret, ligger ogs\xc3\xa5 varehuset Tsentralnij Universalnij Magazin (russisk: \xd0\xa6\xd0\xb5\xd0\xbd\xd1\x82\xd1\x80\xd0\xb0\xd0\xbb\xd1\x8c\xd0\xbd\xd1\x8b\xd0\xb9 \xd0\xa3\xd0\xbd\xd0\xb8\xd0\xb2\xd0\xb5\xd1\x80\xd1\x81\xd0\xb0\xd0\xbb\xd1\x8c\xd0\xbd\xd1\x8b\xd0\xb9 \xd0\x9c\xd0\xb0\xd0\xb3\xd0\xb0\xd0\xb7\xd0\xb8\xd0\xbd, forkortet \xd0\xa6\xd0\xa3\xd0\x9c, dansk: Det Centrale Varehus, forkortet TsUM) der s\xc3\xa5vel i st\xc3\xb8rrelse som artitekturm\xc3\xa6ssigt er en konkurrent til GUM. Bygningen husede indtil 1922 varehuset Muir & Mirrielees.'